தொகுக்கப்படுகிறது வார்ப்புரு இட்டிருக்கும் போது, அப்பக்கத்தில் மாற்றம் செய்வது அல்லது அப்பக்கத்தினை வேறொரு தலைப்பிற்கு மாற்றுவது (புதுத்தலைப்பு சரியாக இருப்பினும்) தடை செய்ய முடியுமா? நான் தொகுக்கும்பொழுது இவ்வாறான சிக்கல் வருகிறது. அதேபோல், ஒரே சமயத்தில் இருவர் ஒரே பக்கத்தில் தொகுக்கப்படுகிறது வார்ப்புரு இட்டதும் நேற்று நான் தொகுக்கும் போது நடைபெற்றது :-(. இதற்கு சரியான கொள்கையை கடைபிடித்தல் நலம்.  
இவ்வாறு தலைப்பு மாற்றுவது அல்லது அல்லது தொகுக்கும் பொழுது, உரையாடல் பக்கத்தில் சிறுகுறிப்பு விடலாம், ஒரு நாள் அல்லது, குறிப்பிட்ட கால அளவுற்குப் பிறகும் அப்பக்கம் தொகுக்கப்படாமல் இருந்தால் இவ்வாறான கொளகையை கடைபிடிக்கலாம். இது குறித்து சான்றோர்களின் கருத்து தேவை.-- தினேஷ்குமார் பொன்னுசாமி (பேச்சு) 10:18, 10 மே 2012 (UTC)
:இப்போது பலர் தங்கள் பயனர் பெயர்வெளியில் கட்டுரைகளை ஆரம்பித்து எழுதி முடித்து விட்டுப் பின்னர் கட்டுரை வெளிக்கு மாற்றுகிறார்கள். இது ஒரு நல்ல நடைமுறை. அதனைக் கடைப்பிடித்தால் இந்தப் பிரச்சினை எழ வாய்ப்பில்லை.--Kanags <sup>\உரையாடுக</sup> 10:54, 10 மே 2012 (UTC)
::(<small>மதனாஹரன் பேச்சுப் பக்கத்தில் தினேஷ்குமார் பொன்னுசாமி கூறியுள்ளதற்கு</small>) இவ்வாறு தொகுத்தல் முரண்பாடு ஏற்படும் போது நீங்கள் செய்த மாற்றங்கள் பக்கத்தின் அடிப்பகுதியில் இருக்கும். அங்கிருந்து நகலெடுக்கலாம். அல்லது நீங்கள் செய்த மாற்றங்கள் பெரியாதாகவும் மற்றவர்கள் செய்த மாற்றங்கள் சிறியதாகவும் இருந்தால் உங்கள் பதிப்பை சேமித்து விட்டு பிறகு அடுத்தவருடைய மாற்றத்தை நீங்களே சரி செய்துவிடலாம். பார்க்க w:en:Help:Edit conflict--shanmugam (பேச்சு) 11:08, 10 மே 2012 (UTC)  
::: @கனக்ஸ், தொகுத்தல் முரண்பாடுகள் குறித்த உரையாடலை பார்க்க. நன்றி! சன்முகம். பக்கத்தினை பார்த்தேன், மிகவும் பயனுள்ளதாக இருக்கிறது. தமிழில் இருந்திருந்தால் இன்னும் நன்றாக இருந்திருக்கும், விரைவில் தமிழில் மொழிபெயர்க்க முயல்கிறேன் :-) -- தினேஷ்குமார் பொன்னுசாமி (பேச்சு) 12:14, 10 மே 2012 (UTC)  
பொதுவாக ஒரு கருத்தைச் சொல்ல விரும்புகிறேன். தொகுக்கப்படுகிறது வார்ப்புரு இடுவது ஒரு வேண்டுகோள் தான். மற்ற பயனர்கள் இவ்வார்ப்புரு இட்ட பக்கங்களிலும் அனைத்து விதமான தொகுப்புகளையும் செய்வது விக்கிப்பீடியா விதிகளுக்கு உட்பட்டது தான். விக்கிப்பீடியா விதிகளுக்கு உட்பட்ட வழமையான மாற்றங்களுக்கும் பேச்சுப் பக்கத் தகவல் இட வேண்டும் என்று எதிர்பார்ப்பது குறுகிய வளங்களை உடைய தமிழ் விக்கிப்பீடியாவின் உழைப்பை வீணாக்கும். மற்றவர்களின் தொகுப்புகளை நன்னோக்கில் எடுத்துக் கொண்டு வழமையான பணிகளை மேற்கொள்வதே சிறப்பு. இதனை முன்னிட்டு விதிகளை மீறுவதாகக் கருதுவதும் மற்றவர்களைத் தொகுக்க வேண்டாம் என்பதும் பயனர்களிடையேயான நல்லுறவுக்கும் விக்கிப்பீடியாவின் வளர்ச்சிக்கும் உதவாது. "தங்கள் கட்டுரையைத் தொகுத்ததற்கு மன்னிக்கவும்" என்ற அளவுக்குச் சில பயனர்கள் வருந்துவது கவலையளிக்கும் போக்கு. ஒரே பயனர் எண்ணற்ற கட்டுரைகளில் இந்த வார்ப்புருவை இட்டு நெடுநாட்கள் கட்டுரையைத் தொகுக்காமல் இருப்பதையும் தவிர்க்க வேண்டும். நன்றி. --இரவி (பேச்சு) 16:44, 10 மே 2012 (UTC)  
:தொகுக்கப்படுகிறது வார்ப்புரு இட்டிருக்கும் பொழுது பக்கத்தினை நகர்த்துதலால், தட்டச்சு செய்து வைத்திருந்தவைகள் வீணாகின்றன, ஏற்கனவே பலமுறைகளை இவ்வாறு பல பயனர்களுக்கு வந்திருக்கிறது, சாதாரணமாக தொகுத்தல் பணியின் போது இருவர் ஒரே சமயத்தில் தொகுக்கும்போது முரண் ஏற்படுகிறது. குறுகிய வளங்களை உடைய தமிழ் விக்கிப்பீடியாவில் ஒருவர் ஒரு பணியில் தீவிரமாக உழைத்துக்கொண்டிருக்கும் பொழுது, மற்றொருவர், செய்த சிறிய மாற்றத்தினால் (மாற்றம் அவசியமானாதாயினும்), அவருடைய உழைப்பும், நேரமும் வீணாகுவது, மிகுந்த வருத்தத்தை அளிக்கிறது. மற்றவர்கள் வருந்தும் அளவிற்கு செய்துவிட்டு, பிறகு மன்னிப்பு கேட்பதில் எனக்கு உடன்பாடில்லை. ரவி சொன்னது போல, பயனர்களிடையேயான நல்லுறவுக்கும் விக்கிப்பீடியாவின் வளர்ச்சிக்கு தடை வரக்கூடாது என்பதில் கவனம் செலுத்தியே, அதற்கான ஒரு தெளிவான கொள்கை தேவை என்ற கருத்தை வலியுறுத்தியுள்ளேன். under construction வார்ப்புருவில் உள்ளது போல, கடைசியாக தொகுக்கப்படுகிறது வார்ப்புருவிலும், அவ்வார்ப்புருவை இட்ட பயனர் பெயரினையும் குறிக்கலாம். அப்பக்கத்தில் ஏதேனும் மாற்ற செய்ய விரும்பினால், அப்பயனரின் பேச்சு பக்கத்தில் ஒரு குறிப்பை இட்டுவிட்டு பிறகு தேவையான மாற்றங்களை செய்யலாம், அல்லது அது குறித்து அப்பயனரிடம் உரையாடலாம். -- தினேஷ்குமார் பொன்னுசாமி (பேச்சு) 04:13, 11 மே 2012 (UTC)  
//தொகுக்கப்படுகிறது வார்ப்புரு இட்டிருக்கும் பொழுது பக்கத்தினை நகர்த்துதலால், தட்டச்சு செய்து வைத்திருந்தவைகள் வீணாகின்றன, ஏற்கனவே பலமுறைகளை இவ்வாறு பல பயனர்களுக்கு வந்திருக்கிறது//  
இது குறித்து இங்கு சோதித்துப் பார்த்தேன். ஒருவர் ஒரு பக்கத்தைத் தொகுக்கும்போது, மற்றொருவர் அதனை வழிமாற்றுடனோ வழிமாற்று இன்றியோ நகர்த்தினாலும் கூட, தட்டச்சு செய்து வைத்திருக்கும் உரை முதலில் உள்ள கட்டுரைப் பெயரிலேயே சேமிக்கப்படுகிறது. வேறு யாராவது ஒருவரும் சோதித்துப் பார்த்து விட்டு உறுதிப்படுத்தலாம்.  
//under construction வார்ப்புருவில் உள்ளது போல, கடைசியாக தொகுக்கப்படுகிறது வார்ப்புருவிலும், அவ்வார்ப்புருவை இட்ட பயனர் பெயரினையும் குறிக்கலாம்.//  
செய்யலாம்.  
//அப்பக்கத்தில் ஏதேனும் மாற்ற செய்ய விரும்பினால், அப்பயனரின் பேச்சு பக்கத்தில் ஒரு குறிப்பை இட்டுவிட்டு பிறகு தேவையான மாற்றங்களை செய்யலாம், அல்லது அது குறித்து அப்பயனரிடம் உரையாடலாம்.//  
வார்ப்புரு:தொகுக்கப்படுகிறது பக்கத்தில் *கூடிய விரைவில் மேம்படுத்த உத்தேசித்திருக்கிறார்* என்னும் வரியை நீக்குவது நன்று. தொகுக்கும் போது மட்டுமே இவ்வார்ப்புருவைப் பயன்படுத்துவதும் ஒரு பயனர் அன்று / அவ்வேளைக்கான கடைசித் தொகுப்பு முடிந்ததும் இதனை உடனே நீக்கிவிடுவதும் நன்று. இவ்வாறு உருவாக்கப்படுவது பலரை ஈர்க்கக்ககூடிய முக்கிய தலைப்பிலான கட்டுரை என்றால் உடனுக்குடன் மற்றவர்கள் தொகுக்க விழைவது இயல்பு மட்டும் அன்று அவசியமும் ஆகும். எனவே, மணிக்கணக்கில் இத்தகைய வார்ப்புருவை இடுவதும் சரியாக இருக்காது. கட்டுரையை விரிவாக்கும் பயனர் சிறு சிறு தொகுப்புகளாகவேனும் சில மணித்துளிகளுக்கு ஒரு முறை இற்றைப்படுத்தி வந்தால் மற்றவர்கள் அதனைக் கவனித்துத் தொகுக்காமல் இருக்க வாய்ப்புண்டு. விக்கிப்பீடியா ஒரு இணைய வழி கூட்டு முயற்சி. அதன் அடிப்படைத் தன்மையை நீர்த்துப் போகச் செய்யாமல் ஒவ்வொரு பயனரும் தத்தம் தொகுப்புப் பாணியை வகுத்துக் கொள்வதே நன்று. நன்றி--இரவி (பேச்சு) 05:02, 11 மே 2012 (UTC) -- தினேஷ்குமார் பொன்னுசாமி (பேச்சு) 05:27, 11 மே 2012 (UTC)  
: வார்ப்புரு:தொகுக்கப்படுகிறது பயன்படுத்துவதன் மூலக் காரணம், பக்கம் குறுங்கட்டுரையாக இருப்பதால் நீக்க வேண்டாம் என்பதற்காக, தொகுத்தல் முரணை தவிர்க்க அல்ல :) ஸ்ரீகாந்த் (பேச்சு) 07:40, 11 மே 2012 (UTC)
:: அப்படியானால் வார்ப்புரு:வேலை நடந்துகொண்டிருக்கிறது மற்றும் வார்ப்புரு:தொகுக்கப்படுகிறது இரண்டும் ஒன்றா? ---- தினேஷ்குமார் பொன்னுசாமி (பேச்சு) 08:54, 11 மே 2012 (UTC)  
::விக்கிப்பீடியா போன்ற ஒரு திறந்த அமைப்பில் இவ்வார்ப்புருவால் எவ்வித நன்மையும் இருப்பதாகத் தெரியவில்லை. சிறீகாந்து குறிப்பிடுவது போல இது தொகுத்தல் முரணைத் தவிர்க்க மட்டுமே நீங்கள் பயன்படுத்துவதானால் அதனைப் பயன்படுத்தாமல் இருப்பதே நல்லது.--Kanags <sup>\உரையாடுக</sup> 08:43, 11 மே 2012 (UTC)
::: முரணைத் தவிர்க்க மட்டுமல்லாமல், தொகுத்தல் பணியும் நடைபெறுவதால், இவ்வார்ப்புருவை பயன்படுத்தி வந்தேன். பயனில்லாத வார்ப்புருவை பயனுள்ளதாக மாற்றுவதற்கு வழியில்லாததால், அவற்றை பயன்படுத்தாமல் இருப்பதே நலம் :-( -- தினேஷ்குமார் பொன்னுசாமி (பேச்சு) 08:54, 11 மே 2012 (UTC)  
:: "தொகுக்கப்படுகிறது" வார்ப்புரு முற்றாகவே பயனற்றது என்று சொல்லிவிட முடியாது. நான் இவ்வார்ப்புருவைப் பயன்படுத்துவது இல்லை என்றாலும், பிறர் எழுதும் கட்டுரைகளில் இவ்வாறான வார்ப்புருவைப் பார்த்தால் அதற்கு மதிப்பு அளிப்பது வழக்கம். ஆனாலும் இந்த வார்ப்புருவைப் பயன்படுத்துபவர்கள் தொகுத்துக்கொண்டு இருக்கும்போது மட்டும் அதனைப் பயன்படுத்தினால் நல்லது. --- மயூரநாதன் (பேச்சு) 06:10, 12 மே 2012 (UTC)  
:: நல்ல கலந்துரையாடல். இந்த வார்ப்புரு இடாமலே நாம் தொகுத்துக்கொண்டிருக்கும் சில கட்டுரைகளை வேறொருவர் அந்நேரம் மாற்றும் போது நமக்கு எரிச்சல் வருவது இயல்பே. விக்கிப்பீடியாவின் சிறப்பே மற்றவர்களின் அறிவையும் சேர்த்து வைப்பதுதான். அதனால் அக்கட்டுரை இப்போது எனது பார்வைக்கு வரும்போது நான்(பயனர்) அறிந்ததை எழுதவே விரும்புவேன்(சமீபத்தில் [கட்டுரையில்] இதுபோன்ற வார்ப்புரு இருந்த பக்கத்தை நான் மாற்றினேன். எனினும் இரண்டு மணிநேர இடைவெளி இருந்தது). இப்பொழுது அதனை திருத்தாவிட்டால் பிறகு அது எனது பார்வையில் படாமல், அல்லது மறந்து போகலாம். இரவி சொல்வது போல இவ்வார்ப்புரு இட்ட பக்கத்தை தொகுத்தால் மன்னிப்பு கேட்கவேண்டிய அவசியமில்லை. மாற்றம் இருந்தால் தொகுத்தல் பக்கத்தில் மாற்றங்கள் தெரிவதால் தனியாக கொள்கை தேவையில்லை, எனினும் அறிவுறுத்தல்கள், வழிகாட்டல் போன்று எழுதிவைக்கலாம். --மாகிர் (பேச்சு) 16:51, 12 மே 2012 (UTC)  
தொகுத்தல் முரண் விரைவில் சரித்திரமாகக் கூடும். கூகிள் நிரலாக்க பருவத்தில் ஒரே நேரத்தில் பலர் தொகுக்ககூடிய முன்னோடி உருவாக்கிக்கொண்டுள்ளார் ஓர் மாணவர். ஸ்ரீகாந்த் (பேச்சு) 20:16, 13 மே 2012 (UTC)